EkBass/fiwiki-20250220-pages-articles huggingface dataset:
Caledonia-luokka

Caledonia-luokka oli Britannian kuninkaallisen laivaston yhdeksän Sir William Rulen suunnitteleman 120-tykkisen ensimmäisen luokan linjalaivan muodostama alusluokka. == Suunnittelu == Luokan kolmen ensimmäisen aluksen aseistus oli yhtenevä lukuun ottamatta takakannen kahdesta kuuteen 18 naulan karronadiin lisättyä aseistusta. Neljännen aluksen aseistus muutettiin korvaamalla kaksi alimman tykkikannen 32 naulan tykeista 68 naulan karronadeilla. Kaikki keskimmäisen ja ylimmän tykkikannen muutettiin 32 naulan karronadeiksi samoin kuin puolikannen neljä 12 naulaistakin. Loput kaksi puolikannen 12 naulaista korvattiin 18 naulan karronadeilla samoin kuin etukannen 12 naulaiset. Takakannen karronadit poistettiin. Loput viisi hieman laajempi runkoista alusta aseistettiin kuten HMS Royal George. == Alukset == Luokan kymmenes alus (HMS Royal Frederick) tilattiin 29. lokakuuta 1827. Sen tilaus muutettiin 1833 Sir William Symondsin suunnittelemaan Queen-luokkaan. HMS Caledoniaa lukuun ottamatta luokan alukset muutettiin höyrykäyttöisiksi 1850-luvulla. Caledonia- luokan linjalaivatWinfield, Rif s. 9, 12–13 ja 15–16 Nimi Telakka Tilattu Vesille Valmis Kohtalo HMS Caledonia Plymouthin telakka 1. tammikuuta 1805 25. kesäkuuta 1808 romutettu 1875 HMS Britannia Plymouth joulukuu 1813 20. lokakuuta 1820 romutettu 1869 HMS Prince Regent Chathamin telakka 17. heinäkuuta 1815 12. huhtikuuta 1823 romutettu 1873 HMS Prince Regent Chatham kesäkuu 1823 22. syyskuuta 1827 romutettu 1875 HMS Neptune Portsmouthin telakka tammikuu 1827 22. syyskuuta 1832 myyty 1875 HMS Royal William Pembroken telakka lokakuu 1825 2. huhtikuuta 1833 tuhoutunut tulipalossa 1899 HMS Waterloo Chatham maaliskuu 1827 10. kesäkuuta 1833 tuhoutunut tulipalossa 1918 HMS St. George Plymouth toukokuu 1827 27. elokuuta 1840 myyty 1883 HMS Trafalgar Woolwichin telakka marraskuu 1829 21. kesäkuuta 1841 myyty 1906 ==Lähteet== * * === Viitteet === *
Cassandra (nimi)

Cassandra () on alkujaan muinaiskreikkalainen naisen etunimi. Nimi on todennäköisesti muodostettu kreikan kielen loistavaa tarkoittavasta sanasta kekasmai (κεκασμαι) ja miestä tarkoittavasta sanasta aner (ανηρ). Nimi on tullut tunnetuksi Troijan sodan tarustosta, jossa Kassandra oli Troijan kuningas Priamoksen tytär, jolla oli profetoimisen lahja mutta jonka ennustuksiin kukaan ei uskonut. Nimi oli Englannissa yleisessä käytössä jo keskiajalla, mutta harvinaistui välillä, kunnes se 1900-luvulla jälleen yleistyi. Suomessa nimi Cassandra on tullut käyttöön vasta 1900-luvun loppupuolella. Vuoden 1960 alusta vuoden 2019 loppuun mennessä se annettiin Suomessa 508 henkilölle muodossa Cassandra sekä lisäksi 39 henkilölle muodossa Kassandra. Vuonna 2015 nimi otettiin mukaan suomenruotsalaiseen kalenteriin, jonka mukaan Cassandran nimipäivä on nykyään 4. marraskuuta. == Tunnettuja Cassandroja ja Kassandroja == * Cassandra Monique Batie, Andra Day (s. 1984), yhdysvaltalainen laulaja, lauluntekijä ja näyttelijä * Cassandra Clare (s. 1973), yhdysvaltalainen kirjailija * Cassandra Fedele (1465–1558), italialainen oppinut ja lapsinero * Cassandra Fox, Cass Fox (s. 1982), brittiläinen laulaja * Cassandra Jean Whitehead, Cassandra Jean (s. 1985), yhdysvaltalainen näyttelijä ja malli * Cassandra Korhonen (s. 1998), ruotsalainen jalkapalloilija * Kassandra Missipo (s. 1998), belgialainen jalkapalloilija * Cassandra Peterson (s. 1951), yhdysvaltalainen näyttelijä * Cassandra Steen (s. 1980), saksalainen kevyen musiikin laulaja * Cassandra Tate (s. 1990), yhdysvaltalainen juoksija * Cassandra Wilson (s. 1955), yhdysvaltalainen jazzmuusikko * Cassie (Casandra Ventura, s. 1986), yhdysvaltalainen laulaja, malli ja näyttelijä == Kuvitteellsia Cassandroja ja Kassandroja == * Kassandra, Troijan kuningas Priamoksen tytär ja oraakkeli kreikkalaisessa mytologiassa * Cassandra, greyhound-koira elokuvassa Cassandra’s Dream * Cassandra Cain, Batman-sarjakuvien hahmo * Cassandra Lang, supersankarihahmo Marvel Comicsin sarjakuvissa == Lähteet == == Aiheesta muualla == Luokka:Etunimet
Nelson-luokka (linjalaiva)

Nelson-luokka oli Britannian kuninkaallisen laivaston kolmen 120-tykkisen ensimmäisen luokan linjalaivan muodostama alusluokka. == Alukset == Aluksen suunnittelivat pääsuunnittelijat yhdessä. Luokka oli kolmikantinen vastine 74-tykkisille Armada-luokan aluksille. Suunnitelma hyväksyttiin 1. lokakuuta 1806 ja sitä muutettiin edelleen vastaamaan Caledonia-luokan aluksia. Luokan aluksista ainoastaan HMS Nelson valmistui ennen Napoleonin sotien päättymistä (ilman meripalvelusta) kahden muun siirtyessä suoraan reserviin toukokuussa 1814.Winfield, Rif s. 11 Nelson-luokan linjalaivatWinfield, Rif s. 11–12 Nimi Telakka Kölinlasku Vesille Valmis Kohtalo HMS Nelson Woolwichin telakka joulukuu 1809 4. heinäkuuta 1814 17. elokuuta 1814 romutettu 1928 HMS St. Vincent Plymouthin telakka toukokuu 1810 11. maaliskuuta 1815 1829 myyty 1906 HMS Howe Chathamin telakka kesäkuu 1808 28. maaliskuuta 1815 1835 myyty 1854 ==Lähteet== * * === Viitteet === *
HMS Queen Charlotte (1810)

'HMS Queen Charlotte oli Britannian kuninkaallisen laivaston 104-tykkinen ensimmäisen luokan linjalaiva. == Valmistus == Aluksen suunnittelu pohjautui Sir Edward Huntin HMS Royal Georgen suunnitelmiin. Alus tilattiin 9. heinäkuuta 1801 Deptfordin telakalta korvaamaan aiempi saman niminen alus, joka oli tuhoutunut onnettomuudessa 17. maaliskuuta 1800. Aluksen rakennustöistä vastasi Henry Peake kesäkuuhun 1806 saakka ja sen jälkeen Robert Nelson. Köli laskettiin lokakuussa 1805. Alus laskettiin vesille 17. toukokuuta 1810, jolloin se siirrettiin reserviin Chathamissa.Winfield, Rif s. 8 == Palvelus == Alus otettiin palvelukseen tammikuussa 1813 Kanaalin laivueeseen lordi Keithin lippulaivana päällikkönään Pulteney Malcolm. Tammikuussa 1815 aluksen päällikkönä oli Robert Jackson. Alus oli elokuusta 1814 heinäkuuhun 1815 huollettavana Chathamissa. Toukokuusta 1815 alkaen aluksen päällikkönä oli Charles Inglis ja lokakuussa Edmund Boger, jolloin alus oli Sir Edward Thornbrough'n lippulaivana Portsmouthissa. Aluksella havaittujen vikojen tultua korjatuksi se sijoitettiin huhtikuussa 1816 vartiolaivaksi Portmouthiin. Alus palautettiin palvelukseen heinäkuussa 1816 amiraali lordi Exmouthin lippulaivaksi päällikkönään James Brisbane. Alus osallistui Algerin pommitukseen 27. elokuuta, jolloin se menetti miehistöstään kahdeksan kuolleina ja 131 haavoittuneina. Syyskuussa 1858 alus siirrettiin Sheernessiin korvaamaan HMS Waterloo. Alus palautettiin palvelukseen 11. helmikuuta 1959 Sheernessin lippulaivana, mistä se palasi Portsmouthiin marraskuussa. Alus nimettiin 22. marraskuuta HMS Excellentiksi ja varustettiin tykistökoululaivaksi Portsmouthissa elokuussa 1860. Se myytiin 12. tammikuuta 1892 J. Read juniorille romutettavaksi. ==Lähteet== * === Viitteet === Luokka:Ensimmäisen luokan sotalaivat
Vertaa.fi

Vertaa.fi on sivusto, jossa kuluttajat voivat vertailla tuotteita hinnan, toimitusajan ja arvostelujen perusteella. Vertaa.fi on perustettu vuonna 2000. == Historiaa == Ben Kerkhof perusti Vertaa.fi:n vuonna 2000. Vertaa.fi on osa hollantilaista Compare Groupia, johon kuuluu viisi muuta vertailusivustoa kolmessa eri maassa. == Liiketoimintamalli == Vertaa.fi:n liiketoimintamalli perustuu liidien generoinnista verkkokaupoille ”hinta per klikkaus” hinnoittelulla . == Katso myös == * Hinta.fi * Hintaseuranta.fi == Lähteet == # MATKAILUTUTKIMUKSEN TAUSTA # Vertaa.fi # Vertaa.fi:n käyttäjät innostuivat lentolipuista # Verkosta vauhtia aina vain kauemmille maille - Kaukokaipuu ja valuuttakurssit lennättävät omatoimimatkailijoita #Vertaa.fi kilpailuttaa sähkön hinnan puolestasi #Tänne suomalaiset matkustavat – trooppisten unelmakohteiden seassa yllätysnimi #Kohta on jo kiire – näitä suosikkileluja vanhemmat metsästävät jouluksi == Aiheesta muualla == *Vertaa.fi Compare Groupin vertailusivustot: * Vergelijk.nl * Vergelijk.be * Comparer.be * Comparer.fr Luokka:Suomalaiset verkkosivustot
Richard Pesola

Richard Pesola (4. huhtikuuta 1888 Köyhäjoki, Kaustinen – 7. syyskuuta 1945 New York) oli amerikansuomalainen toimittaja. Kansakoulun käynyt Pesola muutti vuonna 1905 Yhdysvaltoihin, jossa hän työskenteli kaivosmiehenä. Vuonna 1906 hän liittyi Amerikan sosialistiseen puolueeseen. Pesola työskenteli Toveri, Työmies ja Eteenpäin -lehtien toimittajana sekä työväenjärjestöjen puhujana ja toimitsijana. Vuosina 1935–1937 hän oli Työmiehen ja myöhemmin Eteenpäin -lehden päätoimittaja. Pesolan kirjalliseen tuotantoon kuuluu kertomuskokoelma Sorretun poluilta (1909). Eteenpäin-lehden päätoimittajana ollessaan Pesola löydettiin New Yorkin kadulta tajuttomana. Hän kuoli viikkoa myöhemmin sairaalassa tajuihinsa tulematta. Selvittämättä jääneen tapauksen taustalla epäiltiin olleen poliittisia syitä. Talvisodan aikana Pesolan toimittama Eteenpäin oli tukenut voimakkaasti Neuvostoliiton tarkoitusperiä Suomessa. ==Teoksia== * Professori Werner Sombart sosialismia sotkemassa. Astoria: Toveri, s.a. * Sorretun poluilta: kertomuskokoelma. Astoria: Toverin kustannusyhtiö, 1909. ==Lähteet== Luokka:Amerikansuomalaiset henkilöt Luokka:Yhdysvaltalaiset päätoimittajat Luokka:Vuonna 1888 syntyneet Luokka:Vuonna 1945 kuolleet
HMS Britannia (1820)

HMS Britannia oli Britannian kuninkaallisen laivaston vuonna 1820 vesillelaskettu Caledonia-luokan 120-tykkinen ensimmäisen luokan linjalaiva. == Valmistus == Alus tilattiin 6. marraskuuta 1812 Plymouthin telakalta, jossa sen vastaavana rakennusmestarina oli syyskuuhun 1815 saakka Thomas Roberts ja sen jälkeen Edward Churchill. Köli laskettiin joulukuussa 1813. Alus laskettiin vesille 20. lokakuuta 1820 ja valmistui 20. joulukuuta, jolloin alus siirrettiin reserviin. Valmistuskustannukset olivat 111 630 puntaa, mihin sisältyi varustaminen.Winfield, Rif s. 12 == Palvelus == Alus otettiin palvelukseen 1823 ja oli Välimeren laivastossa vuoden vaihteesta 1830–1831 aina vuoteen 1841. Alus poistettiin palveluksesta 1843, kunnes se palautettiin palvelukseen amiraali Sir James Deans Dundasin, joka johti Välimerellä ja Mustallamerellä ollutta kuninkaallista laivastoa 1851–1854, lippulaivana Krimin sodan puhjettua. Alus palasi Britteinsaarille alkuvuodesta 1855 ja muutettiin sairaalalaivaksi Portsmouthiin vielä samana vuonna. Alus muutettiin kadettien koululaivaksi 1859 ja siirrettiin Portlandiin 1862 ja edelleen Dartmouthiin 1863 kadettien majoitustiloiksi. Alus myytiin romutettavaksi 1869, jolloin sen korvasi Dartmouthissa HMS Britanniaksi nimetty HMS Prince of Wales. ==Lähteet== * === Viitteet === Luokka:Caledonia-luokan linjalaivat Luokka:Devonportissa valmistetut alukset
Vapausaste

Vapausasteet merkitsevät monilla tieteenaloilla johonkin systeemiin liittyviä parametreja, jotka voivat vaihdella toisistaan riippumatta, tai tällaisten parametrien lukumäärää. Esimerkiksi tason pisteellä on sijaintinsa suhteen kaksi siirtoliikkeen vapausastetta: sen kaksi paikkakoordinaattia. Kohteella, joka ei ole pistemäinen, voi olla enemmänkin vapausasteita, jotka liittyvät esimerkiksi sen asentoon. Matematiikassa vapausasteen käsitettä vastaa muodollisesti moniston tai variston dimensio, ulottuvuuksien lukumäärä. Vapausasteen käsitettä käytetään dimension sijasta varsinkin silloin, kun systeemiä kuvaava monisto tai varisto on vain implisiittisesti määritelty. Vapausasteen käsite esiintyy myös seuraavilla aloilla: * Vapausaste mekaniikassa, toisistaan riippumattomien liikkeiden lukumäärä, joita kappale voi suorittaa, tai useista kappaleista koostuvan mekanismin tapauksessa sen eri osien välisten toisistaan riippumattomien suhteellisten liikkeiden lukumäärä * Vapausasteet statistisessa mekaniikassa ja termodynamiikassa, molekyylien tai muiden hiukkasten erisuuntaisten etenemis-, pyörimis- ja värähdysliikkeiden komponentit * Vapausasteet tilastotieteessä, tilastollisia muuttujia, jotka voivat vaihdella toisistaan riippumatta * vapausasteprobleema liittyy moottorin hallintaan, kun sillä on suuri joukko vapausasteita. Luokka:Matematiikka Luokka:Tilastotiede Luokka:Termodynamiikka Luokka:Klassinen mekaniikka
Boronihapot

Boronihapot ovat orgaanisia booriyhdisteitä, joiden yleinen kaava on RB(OH)2. Ne ovat heikkoja happoja ja niiden suolat ja esterit ovat nimeltään boronaatteja. Boronihappoja käytetään muun muassa orgaanisen kemian synteeseissä.Robert J. Brotherton, C. Joseph Weber, Clarence R. Guibert & John L. Little: Boron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.11.2015 ==Ominaisuudet== Rakenteeltaan boronihapot ovat tasomaisia ja booriatomi on sp2-hybridisoitunut. Boronihapot muodostavat oligomeerejä vetysidoksien välityksellä. Huoneenlämpötilassa ryhmän yhdisteet ovat tyypillisesti valkoisia kiteisiä aineita, jotka liukenevat hyvin veteen. Kuumennettaessa boronihappoja niistä eliminoituu vettä ja muodostuu rengasrakenteisia anhydridejä boroksiineja. Vesiliuoksessa yhdisteet ovat heikosti happamia ja niiden happamuus on verrattavissa fenolien happamuuteen. Aryyliboronihapot ovat alkyylijohdannaisia happamampia. Boronihapot eivät useinkaan luovuta protonia vaan ovat Lewis-happoja ja kykenevät vastaanottamaan elektroniparin. ==Valmistus== Boronihappoja valmistettiin ensimmäisen kerran vuonna 1860, kun Frankland pelkisti trietyyliboraattia ja muodostunut organoboraani hapettui hitaasti huoneenlämpötilassa hapen vaikutuksesta etyyliboronihapoksi. Boronihappoja voidaan valmistaa hapettamalla boraaneja, joita saadaan esimerkiksi alkeeneista hydroboraatiolla. Boronihappoja voidaan valmistaa myös muun muassa organometalli- tai organohalogeeniyhdisteen ja boraattiesterin välisellä reaktiolla.David M. Schubert: Boron Hydrides, Heteroboranes, and their Metalla Derivatives, Kirk-Othmer Encyclopedia of Chemical Technology, John Wiley & Sons, New York, 2002. Viitattu 4.11.2015 ==Käyttö== Boronihapot ovat hyvin yleisiä lähtöaineita orgaanisen kemian synteeseissä esimerkiksi Suzuki-kytkennässä. Yhdisteitä voidaan käyttää myös kromatografiakolonneissa erotuskyvyn parantamiseen, polttoaineiden ja mineraaliöljyjen hapettumisen ehkäisemiseen ja eräitä boronihappoja kuten bortetsomibia käytetään lääkkeinä. ==Lähteet== == Aiheesta muualla == Luokka:Booriyhdisteet Luokka:Hapot Luokka:Orgaaniset yhdisteet
Biologinen funktio

Biologinen funktio viittaa elävien systeemien ja niiden osien erilaisiin toimintoihin, kapasiteetteihin ja päämääriin. Biologian filosofiassa näkemykset funktioista voidaan jakaa kahteen päätyyppiin. Ensimmäisen näkemyksen mukaan funktiot ovat jotain sellaista, jota luonnonvalinta on suosinut evolutiivisessa historiassa. Esimerkiksi lintujen höyhenet kehittyivät aikoinaan lämmönsäätelyä, eivät lentämistä varten. Täten lämmönsäätelyä voidaan pitää höyhenten evolutiivisena funktiona. Toisaalta funktioita voidaan tarkastella irrallaan niiden historiallisesta valintakontekstista. Tällöin on mahdollista puhua siitä, että esimerkiksi höyhenten (nykyinen) funktio on myös auttaa lentämisessä. Luokka:Biologia
HMS Hibernia (1804)

HMS Hibernia oli Britannian kuninkaallisen laivaston vuonna 1804 vesillelaskettu 110-tykkinen ensimmäisen luokan linjalaiva. == Valmistus == Alus tilattiin 9. joulukuuta 1790 Plymouthin telakalta, jossa vastaavana mestarina oli Thomas Pollard huhtikuuhun 1793 ja sen jälkeen Edward Sison kesäkuuhun 1795, John Marshall joulukuuhun 1801 ja Joseph Tucker. Köli laskettiin marraskuussa 1792 ja alus laskettiin vesille 17. marraskuuta 1804. Alus valmistui 7. maaliskuuta 1805.Winfield, Rif s. 7 == Palvelus == Alus otettiin palvelukseen marraskuussa 1804 amiraali lordi Alan Gardnerin, joka aloitti Kanaalin laivaston komentajana 3. huhtikuuta 1805, lippulaivaksi päällikkönään Edward Thornbrough. Vuoden 1805 lopulla alus oli kontra-amiraali John Leigh Douglasin lippulaivana päällikkönään William Bedford. Helmikuussa 1806 alus oli amiraali jaarli St. Vincentin (John Jervisin) lippulaivana päällikkönään Edward Osborn. Vuonna 1807 alus oli jälleen Gardnerin lippulaivana päällikkönään John Conn. Marraskuussa 1807 alus oli kontra- amiraali Sir William Sidney Smithin lippulaivana päällikkönään Charles Schomberg. Smith johti 1807–1808 Britannian kuninkaallisen laivaston aluksista koottua osastoa, joka saattoi Portugalin kuningasperheen Brasiliaan. Vuonna 1809 alus oli amiraali Sir Charles Cottonin lippulaivana päällikkönään Lawrence Halsted. Myöhemmin alus siirtyi Välimerelle kontra-amiraali Robert Stopfordin lippulaivaksi päällikkönään Robert Nave. Alus oli Välimeren laivaston lippulaivana 1816–1855, jolloin siitä tuli Maltan tukikohdan lippulaiva ja se ankkuroitiin Grand Harbouriin Valettaan. Alus oli tehtävässä, kunnes se myytiin vuonna 1902. ==Lähteet== * === Viitteet === Luokka:Ensimmäisen luokan sotalaivat
DNA-kasaus

DNA-kasaus () on molekyylibiologian työmenetelmä, jossa voidaan yhdistellä useita eri lähteistä peräisin olevian geenijaksoja samanaikaisesti. Perinteisessä yhdistelmä-DNA-tekniikassa käytetään restriktio- ja ligaasientsyymejä uusien DNA-yhdistelmien rakentamiseen. Perinteiset menetelmät soveltuvat huonosti usean DNA-osan samanaikaiseen yhdistämiseen. Uudemmissa DNA:n kasausmenetelmissä, kuten esimerkiksi Gibson assembly Gibson et al. (2009) Enzymatic assembly of DNA molecules up to several hundred kilobases. Nature. doi:10.1038/nmeth.1318 http://www.nature.com/nmeth/journal/v6/n5/full/nmeth.1318.html], ei käytetä restriktioentsyymejä ja ne voidaan automatisoida. DNA:n kasausmenetelmiä käytetäänkin synteettisessä biologiassa tehostamaan uusien biologisten laitteiden rakentamista. ==Lähteet== Luokka:Bioinformatiikka
Mycoplasma laboratorium

Mycoplasma laboratorium on synteettisellä genomilla toimiva bakteerilaji, jonka genomi perustuu Mycoplasma mycoides -bakteerin genomiin. Tämä bakteerisolun valmistus kuuluu synteettisen biologian tutkimusalaan. M. laboratoriumin valmisti J. Craig Venterin johtaja tutkimusryhmä, joka julkisti tuloksensa 2010.Gibson, Daniel G., John I. Glass, Carole Lartigue, Vladimir N. Noskov, Ray-Yuan Chuang, Mikkel A. Algire, Gwynedd A. Benders, et al. 2010. “Creation of a Bacterial Cell Controlled by a Chemically Synthesized Genome.” Science 329 (5987): 52–56. http://www.ncbi.nlm.nih.gov/pubmed/20488990 doi: 10.1126/science.1190719 Tutkimusryhmässä työskenteli lisäksi Nobel-palkittu mikrobiologi Hamilton Smith. M. laboratoriumia pidetään ensimmäisenä täysin synteettisellä genomilla kuuluvana bakteerisoluna ja sitä on kutsuttu jopa ensimmäiseksi esimerkiksi synteettisestä elämästä. Venterin tutkimusryhmä käytti pohjanaan tietokannassa olevaa Mycoplasma mycoides capri -bakteerin genomia, joka on kooltaan n. 1,08 miljoonaa emäsparia. Mycoplasma-bakteereilla on pienin tunnettu genomi ja tutkimus sivuaa ns. minimaalisen genomiikan tutkimushaaraa, eli elämän vähimmäisvaatimuksia tutkivaa tutkimusalaa. Tutkimusryhmä muokkasi M. mycoidesin genomia lisäämällä siihen muutamia lyhyitä "vesileima"-osia, joiden avulla onnistunut tulos pystyttiin toteamaan. Uusi mutanttikanta eli Mycoplasma laboratorium syntetisoitiin osissa ja kasattiin kokonaisuudeksi, joka siirrettiin isäntänä toimivaan Mycoplasma capricolum -soluun. Synteettinen genomi korvasi M. capricolumin genomin, ja tuloksena syntyi uusi elinkelpoinen ja lisääntymiskykyinen bakteerisolu. == Lähteet == Luokka:Keinoelämä Luokka:Firmicutes
Yksilöllistetty lääketiede

Yksilöllistetty lääketiede tarkoittaa terveydenhuollon uutta lähestymistapaa, jossa yksilöstä kerättyä geneettistä ja/tai muuta tietoa käytetään räätälöidysti sairauksien ennaltaehkäisyssä ja terveyden edistämisessä, tavoitteena aiempaa parempi terveysvaikuttavuus. Tieto voi olla terveydenhuoltojärjestelmän ja tulevaisuudessa yhä enemmän myös yksilön itsensä järjestelmällisesti keräämää ja tallentamaa tietoa. == Lähteet == Luokka:Lääketiede
International Genetically Engineered Machine

International Genetically Engineered Machine eli iGEM on kansainvälinen synteettisen biologian opiskelijakilpailu. Joukkueet suunnittelevat ja toteuttavat noin puolen vuoden aikana projektin, jossa he pyrkivät ratkaisemaan jonkin käytännön ongelman synteettisen biologian avulla. Kilpailutöiden teemat ovat liittyneet esimerkiksi energian- ja ruoantuotantoon, terveydenhuoltoon ja lääketieteeseen sekä synteettisen biologian tutkimuksessa käytettävän teknologian kehittämiseen. Kilpailijat hyödyntävät ns. BioBrick-rakennuspalikoita, eli kaikille avoimeen tietokantaan rekisteröityjä standardoituja DNA-paloja.http://igem.org/About Suomesta kilpailuun on osallistunut kaksi joukkuetta. Vuonna 2014 Aalto yliopiston ja Helsingin yliopiston opiskelijoista koostuva joukkue Aalto-Helsinki sai parhaan Wiki-sivun palkinnon Bioworks-projektillaan. Vuonna 2015 Aalto yliopiston ja Helsingin yliopiston yhteistyö jatkui; Aalto-Helsinki joukkueen kilpailutyö Fuel for the Future käsitteli uusiutuvan propaanin tuottoa synteettisen biologian avulla.http://www.aaltohelsinki.com/ ==Lähteet== Luokka:Kilpailut
Enchilada

Enchilada on rullalle kääritty täytetty maissitortilla, joka kuorrutetaan yleisimmin juustolla ja tomaattikastikkeella sekä gratinoidaan uunissa. Täyte vaihtelee, ja enchiladoja tehdään monenlaisilla liha-, juusto- ja vihannestäytteillä. == Lähteet == == Aiheesta muualla == Luokka:Leivät Luokka:Meksikolainen keittiö Luokka:Espanjankieliset sanat ja sanonnat
Heyuan

Heyuan (, pha̍k-fa-sṳ: Hò-ngièn) on prefektuuritason kaupunki Kiinan Guangdongin maakunnan koillisosassa. Kaupungin keskusta sijaitsee linnuntietä noin 162 kilometriä maakunnan pääkaupunki Kantonista koilliseen. Kaupungin väkiluku on 2,95 miljoonaa (2010) ja pinta-ala 15 654 neliökilometriä. Prefektuurin asukkaista pääosin on hakka-kiinaa puhuvia hakka-kiinalaisia. Suomeksi héyuán tarkoittaa joen alkulähdettä. Prefektuurin alueelta on löytynyt yli kymmennen tuhannen dinosauruksen munan fossiileja. Vuonna 2015 Heyuan on nimitetty "Kiinan dinosaurusten kotikaupungiksi". Prefektuuri rajoittuu pohjoisessa Ganzhoun, itässä Meizhoun, kaakossa Shanwein, etelässä Huizhoun, sekä lännessä Shaoguanin prefektuuritason kaupunkeihin. Piirikuntatasolla prefektuuri jakautuu kuuteen osaan. Osat ovat (numerointi kuten oheisessa kuvassa) ;Kaupunkipiiri (1) * 1. Yuancheng (源城区), 463 907 as. ;Piirikunnat (5) * 2. Zijin, (紫金县), 640 133 as. * 3. Longchuan (龙川县), 694 480 as. * 4. Lianping (连平县), 337 002 as. * 5. Heping (和平县), 374 709 as. * 6. Dongyuan (东源县), 439 964 as. Heyuan Railway Station01.JPG|Heyuanin rautatieasema. Heyuan city sprit.JPG|Pohjoinen portti Kulttuuritorille Heyuanissa. Dongjiang River01.JPG|Dongjoki. The meeting point of Xinfeng Jiang River and Dongjiang River.jpg|Xinfengjoen ja Dongjoen yhtymäkohta Heyuanissa. == Lähteet == == Aiheesta muualla == * Heyuan Overview (chinatravel.com) Luokka:Guangdongin kaupungit Luokka:Guangdongin prefektuurit
Patalankosken voimalaitos

Patalankosken voimalaitos on Yhtyneiden Paperitehtaiden rakennuttama vesivoimala Jämsänkoskella Jämsänjoessa. Se valmistui 1938. Sen putouskorkeus on 12,7 metriä ja teho 2,2 MW.Facta 2001, WSOY 1985, 12. osa, palsta 597 Voimalaitos on Jämsänkosken teollisuusympäristössä, joka kuuluu valtakunnallisesti merkittäviin rakennettuihin kulttuuriympäristöihin.Museoviraston luettelo valtakunnallisesti merkittävistä rakennetuista kulttuuriympäristöistä, viitattu 4.11.2015 Voimalaitoksen ja muita Jämsänkosken rakennuksia, kuten Rekolankosken voimalaitoksen, on suunnitellut teollisuusrakentamiseen keskittynyt arkkitehti W. G. Palmqvist.W. G. Palmgvistin rakennuksia Jämsänkoskella, Museo24.fi viitattu 4.11.2015 Ennen voimalaitoksen valmistumista 1930-luvun puolivälissä kytkettiin Patalankosken hiomon vesiturbiiniin sähköntuotantoa varten 300 kW:n generaattori. Sitten kosken Raikon haaraan valmistui vesivoimalaitos vuonna 1936. Vesimäärä Jämsänjoessa vaihteli hyvin paljon, mikä aiheutti suunnitteluun ongelmia. Putkivoimalaitoksen paineputken pituus oli sata metriä ja halkaisija 2,9 metriä. Turbiiniksi tuli Kaplan-pystyturbiini. Nämä tulivat Tampereen Pellava- ja Rautateollisuus Oy:ltä. Voimalaitoksesta myytiin sähköä myös yksityisille.Sähkön tuotanto alkaa voimalaitoksissa, Museo24.fi == Lähteet == Luokka:Suomen vesivoimalat Luokka:Suomen padot Luokka:Jämsänjoen alue Luokka:Jämsän rakennukset ja rakennelmat Luokka:Jämsänkoski Luokka:W. G. Palmqvistin suunnittelemat rakennukset
Jämsänkosken teollisuusympäristö

Jämsänkosken teollisuusympäristö on Jämsänkoskella Yhtyneiden Paperitehtaiden vanha teollisuusalue. Se kuuluu Museoviraston luettelemiin valtakunnallisesti merkittäviin rakennettuihin kulttuuriympäristöihin.Museoviraston luettelo valtakunnallisesti merkittävistä rakennetuista kulttuuriympäristöistä, viitattu 4.11.2015 Teollisuusympäristö alkoi rakentua 1888, jolloin Jämsänkoskelle perustettiin sulfiittiselluloosatehdas. Tehtaan vanhimmat, tiiliset osat ovat vuodelta 1897, suunnittelijana arkkitehti Bernhard Blom. W. G. Palmqvistin suunnitelmien mukaan tehtiin 1920- ja 1930-luvuilla merkittäviä laajennuksia. Tiilinen korjauspaja on vuodelta 1898 ja Blomin suunnittelema paperitehdas on vuodelta 1902. Klassistista tyyliä edustava Palmqvistin suunnittelema seuratalo Ilveslinna on valmistunut 1937. Rekolankosken voimalaitos on vuodelta 1922 ja Patalankosken voimalaitos 1936, molemmat Palmqvistin suunnittelemia. Vanhimmat asuinrakennuksista ovat peräisin 1800-luvulta.Rakennettu kulttuuriympäristö. Valtakunnallisesti merkittävät kulttuurihistorialliset ympäristöt 1993 -luettelo. Museovirasto, viitattu 4.11.2015 Selluloosan valmistus tehtaassa lopetettiin 1981, paperinvalmistus jatkuu. == Lähteet == Luokka:Jämsänkoski Luokka:Suomen teollisuushistoria Luokka:Valtakunnallisesti merkittävät rakennetut kulttuuriympäristöt Suomessa Luokka:W. G. Palmqvistin suunnittelemat rakennukset
Jalkalentopallo

Jalkalentopallo () on Brasiliassa kehitetty joukkuepalloilulaji, jossa yhdistyy rantalentopallon ja jalkapallon ominaisuuksia. == Historiaa == Jalkalentopallon kehitti vuonna 1965 Octavio de Moraes -niminen mies Rio de Janeiron Copacabanalla. Alun perin joukkueeseen kuului viisi pelaajaa, mutta määrä tiputettiin nykyiseen kahteen, sillä viidellä pelaajalla pallo putosi kenttään todella harvoin. Useat menestyneet brasilialaiset jalkapalloilijat ovat jossain vaiheessa uraansa pelanneet jalkalentopalloa. Tällaisia pelaajia ovat muun muassa Romário, Edmundo, Ronaldo, Ronaldinho, Júnior ja Edinho. == Säännöt == Jalkalentopalloa pelataan rantalentopallokentällä, mutta palloa saa koskettaa jalkapallon tapaisesti ainoastaan jalallaan, päällään tai rinnallaan. Joukkue saa pisteen, mikäli se iskee pallon vastustajan kenttään. Yksi ottelu koostuu usein kolmesta erästä, eli ensimmäinen joukkue, joka saavuttaa kaksi erävoittoa vähintään kahden pisteen marginaalilla, voittaa. Joskus pelataan ainoastaan yksi erä ennalta määrättyyn pistemäärään saakka.http://www.footvolley-croatia.com/footvolley-rules.html Verkko on kansainvälisten sääntöjen mukaan 2,2 metrin korkeudessa. Kentän pituus on 18 metriä ja leveys yhdeksän metriä. Pallo on hieman pehmeämpi versio jalkapallosta. == Kilpailut == Yhdysvalloissa on olemassa jalkalentopallon ammattilaissarja, Pro Footvolley Tour. Vuonna 2011 käytiin lajin ensimmäiset MM-kilpailut. MM-kilpailuissa joukkueeseen kuuluu neljä pelaajaa. Jalkalentopallo on ehdolla myös näytöslajiksi vuoden 2016 kesäolympialaisiin, jotka järjestetään lajin syntykaupungissa Rio de Janeirossa.http://edition.cnn.com/2015/08/11/sport/one-year-rio-olympics/ == Lähteet == Luokka:Pallopelit Luokka:Joukkuepelit Luokka:Jalkapallon muunnelmat
Holmium(III)oksidi

Holmium(III)oksidi on holmiumin yhdiste hapen kanssa. Se voidaan myös nimetä holmiumtrioksidiksi tai holmiumoksidiksi (Holmium esiintyy lähes aina +III hapetusluvulla, joten sekaantumisen vaaraa ei ole). Historiallisesti sitä on kutsuttu myös holmiaksi. Holmium(III)oksidissa happi esiintyy hapetusluvulla −II ja holmium +III, ja näin muodostuva yhdiste on kaavaltaan Ho2O3. Kuten dysprosium(III)oksidi, holmium(III)oksidi on paramagneettisempia tunnetuista aineista. Luonnossa eri lantanoidien oksidit esiintyvät tyypillisesti yhdessä, ja niiden erottaminen on vaikeaa. Holmiummetalli hapettuu itsestään ilmassa holmiumoksidiksi. Holmiumoksidi vaikuttaa eri väriseltä eri valaistusoloissa. Päivänvalossa se on hieman kellertävän valkoista, mutta trikromaattisessa valossa se vaikuttaa oranssin punaiselta niin, että se näyttää aivan samalta kuin erbium(III)oksidi samassa ympäristössä.N. N. Greenwood & A. Earnshaw: Chemistry of the Elements, 2nd edition, Butterworth, UK, 1997Webelements: Holmium: diholmium trioxide == Kemialliset ominaisuudet == Holmiumoksidi reagoi suolahapon tai ammoniumkloridin kanssa muodostaen holmium(III)kloridia: :Ho2O3 \+ 6 NH4Cl → 2 HoCl3 \+ 6 NH3 \+ 3 H2O == Käyttö == Holmium(III)oksidia käytetään erikoislaseissa, lasereissa ja monimetallilampuissa. Lasilla, joka sisältää holmiumoksidia, on joukko tarkkoja spektrin absorptioviivoja näkyvän valon aallonpituudella. Tästä syystä tällaista lasia on käytetty kalibrointistandardina optisille spektrofotometreille.R. P. MacDonald (1964). "Uses for a Holmium Oxide Filter in Spectrophotometry" (PDF). Clinical Chemistry 10 (12): 1117–20. PMID 14240747. Holmium laser toimii 2,08 mikrometrin aallonpituudella, ja niitä käytetään lääketieteessä, LIDAR- järjestelmissä, sekä tuulen nopeuden mittaamisessa ja muussa ilmakehän havainnoinnissa.Yehoshua Y. Kalisky (2006). "The physics and engineering of solid state lasers." SPIE Press. s. 125. ISBN 0-8194-6094-X. == Katso myös == * terbium(III)oksidi == Lähteet == == Aiheesta muualla == * PubChem: Holmium(III) oxide Luokka:Holmiumyhdisteet Luokka:Oksidit
Vesikoski

Vesikoski voi tarkoittaa seuraavia: * Vesikoski, koski Loimijoessa Loimaan Vesikoskella. Tähän liittyvät: ** Vesikoski, kylä Loimaalla ** Vesikosken voimalaitos, vesivoimalaitos Loimijoen Vesikoskessa Loimaan Vesikoskella ***Vesikoski-talo, vanhan Vesikosken voimalaitoksen tiloissa toimiva liikekeskus ** Vesikosken historiallinen tehdasalue, valtakunnallisesti merkittävä rakennettu kulttuuriympäristö Loimaan Vesikoskella * Vesikoski, koski Pyhäjoessa Pyhäjärven Jokikylässä. Tähän liittyvät: ** Vesikoski, postitoimipaikka Pyhäjärven Jokikylässä ** Vesikosken ruukki, ruukki Pyhäjärven Jokikylässä ** Vesikosken voimalaitos, vesivoimalaitos Pyhäjoen Vesikoskessa Pyhäjärven Jokikylässä
Terfenol-D

Terfenol-D on metalliseos, joka koostuu raudasta johon on seostettu harvinaisia alkuaineita terbiumia ja dysprosiumia. Se ei ole koostumukseltaan stoikiometrinen aine vaan sen rakenne on muotoa TexDy1-xFey (ainesosien suhteet x=0,3; y=1,9–1,195). Se on magnetostriktiivinen materiaali, joka muuttaa muotoaan ulkoisen magneettikentän vaikutuksesta. Se kehitettiin alkujaan 1970-luvulla Yhdysvaltojen laivaston Naval Ordnance Laboratory tutkimuskeskuksessa. Nimi tulee sanoista terbium, rauta (Fe), Naval Ordnance Laboratory (NOL), ja dysprosium.B. Bhattacharya: Terfenol and Galfenols: Smart Magnetostrictive Metals for Intelligent Transduction (arkistoitu) Viitattu 4. marraskuuta 2015 Marcelo Dapino, Alison Flatau & Frederick Calkins: Statistical Analysis of Terfenol-D material properties Viitattu 4. marraskuuta 2015 Gupta, C. K. & Krishnamurthy, N. (2005). "Luku 1.7.3: Terfenol (sivut 52–53)". Extractive metallurgy of rare earths (PDF). CRC Press. ISBN 0-415-33340-7 Tällä seoksella on suurin tunnettu magnetostriktiivinen siirtymä (venymä tai kutistuma). Terfenol-D:stä valmistetun kappaleen pituus muuttuu jopa 2 000 µm/m kun magneettikentän voimakkuus muuttuu nollasta saturaatioarvoonsa 159,155 kA/m (2 kOe) tai toisin päin, huoneenlämpötilassa. Tämä myötymä on noin sata kertaa suurempi kuin nikkelillä. Terfenol-D:tä käytetään laivojen kaikuluotaimissa ja magnetomekaanisissa sensoreissa ja toimilaitteissa kuten mikrokokoisissa pumpuissa ja venttiileissä. == Lähteet == == Aiheesta muualla == * http://www.etrema.com/terfenol-d/ Luokka:Metalliseokset
Mestari Pathelin

Mestari Pathelin (La farce de Maître Pierre Pathelin) on tuntemattoman ranskalaisen tekijän farssi 1460-luvulta. Sen päähenkilö on viekas petkuttaja. Näytelmä on ilmestynyt suomeksi 1937Facta 2001, WSOY 1985, 12. osa, palsta 597 Otto Mannisen suomentamana nimellä Mestari Patelin, mutta sitä on esitetty aikaisemminkin Suomalaisessa teatterissa Otto Walleniuksen ollessa sen nimiosassa.Elina Lähteenmäki, Otto Wallenius Yleisradio on esittänyt sen kuunnelmana, jonka teksti on julkaistu painettuna. Näytelmän musiikkia sisältyy François Couperinin Cembalokirjojen 1. osan 4. sarjaan.Kati Hämäläinen (suom. ja johdanto), Couperinin cembalokirjat ==Suomennoksen julkaisut== * Mestari Patelin, suom. Otto Manninen, WSOY 1937. * Mestari Patelin, suom. Otto Manninen, Yleisradio, 1984. Kuunnelman ohjaus Mirjam Himberg. Tuotanto TV-1, Teatteritoimitus. == Lähteet == Luokka:Ranskalaiset näytelmät Luokka:1460-luku
Focus Bikes

Focus Bikes on saksalainen polkupyörävalmistaja. Yhtiön pääkonttori ja tehdas sijaitsevat Cloppenburgissa. == Historia == Cyclocrossin maailmanmestari Mike Kluge perusti yrityksen vuonna 1992 ja seuraavana vuonna yritys ryhtyi yhteistyöhön Derby Cycle Werken kanssa ja polkupyörien valmistus käynnistyi. Vuonna 1994 esiteltyyn ensimmäiseen mallistoon kuuluu 6 erilaista maastopyörää. Seuraavana vuonna mallistoon lisättiin retkipyöriä ja vuonna maantiepyöriä. Vuonna 2006 yritys valmisti ensimmäiset hiilikuiturunkoiset pyöränsä. == Sponsorointi ja saavutukset == Vuonna 1993 Mike Kluge voitti Saksan mestaruuden ja sijoittui toiseksi maailmanmestaruuskilpailuissa käyttäen Focus-merkkistä pyörää. Vuonna 1998 Jörg Arenz ajoi Focuksella ja voitti saksan cyclocrossmestaruuden. Vuonna 2005 Hanka Kupfernagel voitti cyclocrossin maailmanmestaruuden Focus-pyörällä. Vuonna 2008 neljä Focuksen sponsoroimaa pyöräilijää voitti Saksan mestaruudet cyclocrossissa, junioreissa, naisissa, alle 23-vuotiaissa ja elite-sarjassa. Vuonna 2009 Focus oli Team Milramin sponsori ja vuosina 2010-2011 se s Katjušaa sekä pienempiä pyöräilyjoukkueita, kuten Team Jelly Bean ja Team NetApp. Focus oli myös vuoden 2010 Sveitsin ympäriajon virallinen sponsori. Kaudella 2012 Focus toimi Acqua & Saponen sponsorina ja vuodesta 2013 eteenpäin se on sponsoroinut Ag2r-La Mondialea. == Aiheesta muualla == * Yrityksen verkkosivusto Luokka:Saksalaiset polkupyörävalmistajat
WTA Elite Trophy

WTA Elite Trophy on loka-marraskuussa järjestettävä naisten tennisturnaus. Se järjestettiin ensimmäisen kerran vuonna 2015 Zhuhaissa, Kiinassa. Turnaus on määrä järjestää siellä vuosittain vuoteen 2019 saakka. Turnauksessa pelaa kaksinpelissä 12 pelaajaa, jotka ovat maailmanlistan sijoilla 9–19, sekä yksi villin kortin saava pelaaja. Turnaus pelataan lohkovaihe-muodossa, joista jokaisesta paras pääsee välieriin. Nelinpeliin osallistuu kuusi paria. Ensimmäisessä turnauksessa jaettiin palkintorahaa 2,15 miljoonaa Yhdysvaltain dollaria. Turnaus korvasi aiempina vuosina järjestetyn WTA Tournament of Champions -turnauksen. == Tulokset == === Kaksinpeli === Vuosi Voittaja Loppuotteluvastustaja Tulos 2015 Venus Williams Karolína Plíšková 7–5, 7–6(6) 2016 Petra Kvitová Elina Svitolina 6–4, 6–2 2017 Julia Görges Coco Vandeweghe 7–5, 6–1 2018 Ashleigh Barty Wang Qiang 6–3, 6–4 === Nelinpeli === Vuosi Voittajat Loppuotteluvastustajat Tulos 2015 Liang Chen Wang Yafan Anabel Medina Garrigues Arantxa Parra Santonja 6–4, 6–3 2016 İpek Soylu Xu Yifan Yang Zhaoxuan You Xiaodi 6–4, 3–6, [10–7] 2017 Duan Yingying Han Xinyun Lu Jingjing Zhang Shuai 6–2, 6–1 2018 Ljudmyla Kitšenok Nadija Kitšenok Shūko Aoyama Lidzija Marozava 6–4, 3–6, [10–7] == Lähteet == * Turnaus WTA:n sivuilla === Viitteet === == Aiheesta muualla == * Turnauksen kotisivut Luokka:Kiinan tennisturnaukset
Kari Peitsamon lauluja

Kari Peitsamon lauluja on Rytmi-lehden vuonna 2002 julkaisema EP-mittainen tribuuttialbumi, jolla eri artistit esittävät Kari Peitsamon lauluja. == Kappaleet == == Aiheesta muualla == * Albumi Discogs-sivustolla * Albumi Finnmusic-sivustolla * Albumi Fono.fi-sivustolla Luokka:Kari Peitsamo Luokka:Tribuuttialbumit Luokka:Vuoden 2002 albumit
Erik Svahn

Erik Svahn eli Ericus Matthiæ, Ostrobotniensis (1680-luvulla Paltamo – 1709 Sotkamo) oli suomalainen pappi ja runoilija. Svahnin vanhemmat olivat Paltamon Koutaniemen talollinen, kirkonisäntä Matti Hannunpoika (Matts Hansson, k. 1689) ja Elisabet Johansdotter Meilund. Hän pääsi ylioppilaaksi Turussa vuonna 1700 ja hänet vihittiin papiksi Turun hiippakunnassa 1704. Svahn toimi sitten Sotkamon kirkkoherran Erik Cajanuksen (k. 1712) apulaisena. Svahn kirjoitti latinan- ja suomenkielisen hautajaisrunon nimeltä Lamentatio Paldamoensium, Mikä parcu Paldamosta Paltamon kirkkoherran ja Kajaanin rovastikunnan lääninrovastin Johannes Andreae Cajanuksen (1626–1703) hautajaisiin elokuussa 1703. Runo painettiin Turussa vuonna 1706.SKS Biografiakeskus : Turun hiippakunnan paimenmuisto 1554–1721 Svahn oli naimisissa vuodesta 1704 Erik Cajanuksen tyttären Elisabet Eriksdotter Cajanuksen kanssa. Luettu 4.11.2015. == Lähteet == Luokka:Suomen evankelis-luterilaisen kirkon papit Luokka:Suomalaiset runoilijat Luokka:1680-luvulla syntyneet Luokka:Vuonna 1709 kuolleet
Suksametoni

Suksametoni eli sukkinyylikoliini (lääkenimiä: Midarine, Myolaxin, Sukolin, Ruotsissa Celocurin sekä Norjassa Curacit) on lihasrelaksantti.Olli-Tuomi- Alfering: Lääkkeet ja niiden käyttö. Shks/Wsoy, 1976. s. 191. ISBN 951-0-06936-1. Se on siis herpauttaja, lihastonusta laskeva eli relaksoiva lääke. Suksametoni on esiintynyt lääkeaineena lähinnä kirurgian puolella, anesteettisessa käytössä etenkin leikkaussaleissa. Lääkettä annostellaan joko intravenoosisesti taikka intramuskulaarisesti.Halldin, M., 1971: s. 199 Lääkeainetta on saatettu antaa myös ECT-hoidon yhteydessä, lihasten voimakkaasta jännittymisestä aiheutuvien mahdollisten vaurioitten kuten luunmurtumien välttämistä varten. Suksametonin eduiksi on katsottu nopea vaikuttavuus. Suksametoni ei kasvata verenpainetta, eikä imeydy istukan läpi synnytyksen aikana. ==Vasta-aiheita ja varotoimia== Kliinisiä vasta-aiheita ovat olleet: maksavaurio, huono yleistila, uniapnea, nestetasapainon häiriöt. Glaukoomasta eli silmänpainetaudista kärsivillä potilailla on käyttöä varottava, sillä sukkinyylikoliini kasvattaa silmän sisäistä painetta.Halldin, M., 1971: s. 198 Samanaikainen morfiinin vaikutus voi johtaa hengityselinlamaan ja sitä kautta seuraavaan kuolemaan. Lääkettä annettaessa on varmistettava potilaan hengitys sekä mahdolliset aputoimet, kuten esimerkiksi hapen saanti maskin kautta tai jopa intubointi. Suksametonille ei ole tunnettua vasta-ainetta. ==Lähteet== * Halldin, Matts: Nukutus ja puudutus. s. 194–196, 197–199. Suom. Jorma T. Airaksinen & Martti Hakonen. WSOY, SHKS, Helsinki 1971 ===Viitteet=== ==Kirjallisuutta== * Rosenberg, Per & Takkunen, Olli (toim.): Anestesiaopas, Helsinki Duodecim, 1993, ISBN 951-8917-37-X. * Koulu, Tuomisto (toim.): Farmakologia ja toksikologia, 6. painos, 2001, Kuopio, Medicina Oy. Luokka:Lihasrelaksantit Luokka:WHO:n tärkeimmät lääkkeet Luokka:Anestesiologia
Oh Well (kappale)

Oh Well on Fleetwood Mac -yhtyeen kappale vuodelta 1969, jonka kirjoitti soolokitaristi Peter Green. Se julkaistiin alun perin singlenä sekä myöhemmin albumilla Then Play On. Myöhemmin se on ilmestynyt myös useilla yhtyeen kokoelmilla sekä livelevyllä The Vaudeville Years. Ilmestyessään kappale ylsi Britannian singlelistan sijalle 2. Alankomaissa se nousi listan kärkeen. Luokka:Vuoden 1969 kappaleet Luokka:Yhdysvaltalaiset pop rock -kappaleet Luokka:Brittiläiset pop rock -kappaleet
Illo

Illo on kylä Sastamalan kaupungin kaakkoisosassa Pirkanmaalla. Kylä sijaitsee Sammun- eli Illonjoen varrella lähellä Punkalaitumen rajaa. Illo jakautuu epävirallisesti Illoon ja Kiikan-Illoon, joista jälkimmäinen on vuonna 1985 Illon yhteyteen liitetty alue. Illo lähikylineen muodostaa alueen, jossa asuu noin 500 asukasta. Kylässä toimii aktiivinen kyläyhdistys ja vapaapalokunta, sekä urheiluseura Illon Jytinä. ==Historia== Illon seutu on kohonnut merestä noin 4000 vuotta sitten. Illonjoen varrella on ollut kivikautinen kylä, ja arkeologiset löydöt sijoittuvat vuosien 2000 eaa. ja 1200 eaa. välille. Kivikauden jälkeen Illon asutus katkesi, ja kylästä tuli sittemmin Tyrvään takamaita. Nykyasutus lienee peräisin 1750-luvulta, jolloin alueelle perustettiin ensimmäiset torpat. Vuonna 1800 Illossa oli noin 30 torppaa. Illon ensimmäinen kauppa perustettiin vuonna 1881. Samana vuonna kylään tuli kiertokoulu. Seuraavalla vuosikymmenellä maaseutu alkoi teollistua ja kylään saatiin kuivurit ja meijeri. Kylä kasvoi vuosisadan vaihteessa vauhdilla ja Illoon rakennettiin muun muassa kansakoulu, rukoushuone, osuusmeijeri, pankki, postikonttori ja puhelinkeskus. Kylä kärsi tuhoja Suomen sisällissodassa kun punaiset vetäytyivät seudun halki. Sähköt vedettiin Illoon vuonna 1927. 1950-luvulla Illossa oli kahdeksan kauppaa, viisi pankkikonttoria, kolme koulua kirjastoineen ja neuvolatoiminta. Maanviljelyn lisäksi tärkeimmät työnantajat olivat Illon Osuusmeijeri, Kauniston saha ja Mäkisen kiitolinja. Tyrvää liitettiin Vammalaan vuonna 1973. Vuonna 1985 liitettiin niin sanottu Kiikan-Illo kunnanosaliitoksela Äetsästä Vammalaan. 1900-luvun lopun rakennemuutos pikkuhiljaa näivetti Illon, ja monet palvelut ja työpaikat ovat poistuneet kylästä. ==Lähteet== Luokka:Tyrvään kylät
Anders Österlin

thumb|Relief 1966, Lund. Anders Evert Österlin (1926 – 20. lokakuuta 2011) oli ruotsalainen taidemaalari ja graafikko. Aluksi hän maalasi fantasiakuvia, joissa oli vaikutteita Kleeltä ja Ernstiltä, myöhemmin lyyrissävyisiä, koloristisia, abstrakteja teoksia, joissa usein oli symbolimerkkejä.Factum, osa 8 vuodelta 2005, s. 278 Österlin kuului Cobra-ryhmään. Hän koristeli Signe Persson-Melinin kanssa vuonna 1957 Tukholman T-Centralen-aseman seinät. Österinin teoksia on kokoelmissa: Moderna Museet (Tukholma), Malmön museo, Kristianstad, Ystad, Jönköping, Lund. == Lähteet == * * ===Viitteet=== Luokka:Ruotsalaiset taidemaalarit Luokka:Vuonna 1926 syntyneet Luokka:Vuonna 2011 kuolleet
Luettelo televisiosarjan Arrow jaksoista

Arrow on yhdysvaltalainen televisiosarja, jonka ovat kehittäneet Greg Berlanti, Marc Guggenheim ja Andrew Kreisberg. Se perustuu DC Comicsin supersankarihahmoon Vihreä Nuoli. Sarja alkoi The CW -kanavalla 10. lokakuuta 2012. Finaalijakso esitettiin 28. tammikuuta 2020. ==Yhteenveto== {| class="wikitable plainrowheaders" style="text-align:center;" |- ! scope="col" colspan="2" rowspan="2" style="padding:0 8px;"|Kausi ! scope="col" rowspan="2" style="padding:0 8px;"| Jaksot ! scope="col" colspan="2" style="padding:0 8px;"| Ensiesitys |- ! scope="col" style="padding:0 8px;"|Avausjakso ! scope="col" style="padding:0 8px;"|Päätösjakso |- | style="background:#2E8B57; color:#100; text-align:center;"| | scope="row" style="background:#f4f4f4; text-align:center"|1 | 23 | style="padding:0 8px;" | 10. lokakuuta 2012 | style="padding:0 8px;" | 15. toukokuuta 2013 |- | style="background:#006449; color:#100; text-align:center;"| | scope="row" style="background:#f4f4f4; text-align:center"|2 | 23 | style="padding:0 8px;" | 9. lokakuuta 2013 | style="padding:0 8px;" | 14. toukokuuta 2014 |- | style="background:#1E4D2B; color:#100; text-align:center;"| | scope="row" style="background:#f4f4f4; text-align:center"|3 | 23 | style="padding:0 8px;" | 8. lokakuuta 2014 | style="padding:0 8px;" | 13. toukokuuta 2015 |- | style="background:#A9BA9D; color:#100; text-align:center;"| | scope="row" style="background:#f4f4f4; text-align:center"|4 | 23 | style="padding:0 8px;" | 7. lokakuuta 2015 | style="padding:0 8px;" | 25. toukokuuta 2016 |- | style="background:#475A58; color:#100; text-align:center;"| | scope="row" style="background:#f4f4f4; text-align:center"|5 | 23 | style="padding:0 8px;" | 5. lokakuuta 2016 | style="padding:0 8px;" | 24. toukokuuta 2017 |- | style="background:#4A5446; color:#100; text-align:center;"| | scope="row" style="background:#f4f4f4; text-align:center"|6 | 23 | style="padding:0 8px;" | 12. lokakuuta 2017 | style="padding:0 8px;" | 17. toukokuuta 2018 |- | style="background:#5C5734; color:#100; text-align:center;"| | scope="row" style="background:#f4f4f4; text-align:center"|7 | 22 | style="padding:0 8px;" | 15. lokakuuta 2018 | style="padding:0 8px;" | 13. toukokuuta 2019 |- | style="background:#1D1C1A; color:#100; text-align:center;"| | scope="row" style="background:#f4f4f4; text-align:center"|8 | 10 | style="padding:0 8px;" | 15. lokakuuta 2019 | style="padding:0 8px;" | 28. tammikuuta 2020 |} ==Jaksot== ===Ensimmäinen tuotantokausi (2012–2013)=== |} ===Toinen tuotantokausi (2013–2014)=== |} ===Kolmas tuotantokausi (2014–2015)=== |} ===Neljäs tuotantokausi (2015–2016)=== |} ==Aiheesta muualla== * *Luettelo televisiosarjan Arrow jaksoista Futon Criticissä *Arrow TV.comissa Luokka:Luettelot televisiosarjojen jaksoista
Axel Olson

Axel Olson (1899–1986) oli ruotsalainen kuvataiteilija. Hän kasvoi Halmstadissa merimiesperheessä ja opiskeli piirtämistä teknisen koulun iltakurssilla. Vuonna 1915 Olson perusti Gnistan-ryhmän yhdessä veljiensä ja serkkujensa kanssa. Hän teki maalausmatkoja Italiaan ja Saksaan mesenaattinsa turvin vuonna 1922 . Olson muutti Berliiniin vuonna 1923 ja sai taideopetusta Alexander Archipenkolta, joka oli venäläinen kuvanveistäjä ja taidemaalari. Ruotsiin palattuaan Olson opetti maalausta amatööriryhmälle ja elätti itseään mm. maalaamalla muotokuvia. Hän liittyi Halmstadin taiteilijaryhmään Halmstadsgruppen vuonna 1929. Olson matkusti Pariisiin vuonna 1948 ja Provenceen 1950-luvun alussa. == Taide == Axel Olson kiinnostui Berliinissä asuessaan avantgardesta, italialaisesta futurismista, venäläisestä konstruktionismistä ja ranskalaisesta kubismista. Hän luopui puhtaasta maisemamaalauksesta ja siirtyi kokeelliseen abstraktiin taiteeseen. 1930-luvun puolivälissä Olson siirtyi taiteessaan surrealistisempaan suuntaan. Pariisin matkan seurauksena hän siirtyi taiteessaan nonfiguratiivisempaan suuntaan ja Provencen matka toi väripalettiin kirkkautta. Olsonin taiteessa näkyy Hallandin rannikon vaikutus mm. veneinä, kalastusvälineinä, simpukkoina ja näkinkenkinä 1970 ja 1980 -luvuilla. == Julkinen taide == Axel Olssonin taidetta on nähtävillä Tukholman kansallis- ja modernintaiteen museoissa, Göteborgin taidemuseossa sekä Malmön, Gävlen, Eskilstunan ja Halmstadin museoissa. Ulkomailla hänen taulujaan on New Yorkissa. == Lähteet == * Ruotsin kuvataiteilijamatrikkeli, Konstnärlexikonett Amanda * Mjellby konstmuseum Luokka:Ruotsalaiset taidemaalarit Luokka:Vuonna 1899 syntyneet Luokka:Vuonna 1986 kuolleet
Narcos

Narcos on yhdysvaltalainen Netflix-alkuperäissarja, jonka ensimmäinen tuotantokausi julkaistiin 28. elokuuta 2015. Sarjan ovat luoneet Chris Brancato, Carlo Bernard, sekä Doug Miro; sen on ohjannut brasilialainen elokuvantekijä José Padilha. Sarja on osittain fiktiivinen esitys kolumbialaisen huumeparoni Pablo Escobarin elämästä. Sarjassa seurataan myös Medellínin kartellia, sekä Yhdysvaltain huumepoliisi DEA:n agentteja. Sarjan ensimmäinen tuotantokausi koostuu kymmenestä jaksosta. Kausi kuvattiin Kolumbiassa vuonna 2014. Sarjasta tilattiin toinen kausi 3. syyskuuta 2015. Toisen kauden ensi-ilta oli 2. syyskuuta 2016. Syyskuun 6. päivä 2016 Netflix vahvisti, että sarjasta tehdään kolmas ja neljäs kausi. 1\. syyskuuta 2017 Netflix julkaisi sarjan kolmannen kauden. Kolmas kausi kertoo Calin kartellista. Pedro Pascal jatkaa pääosassa DEA-agentti Javier Peñan roolissa. Sittemmin neljäs tuotantokausi peruttiin, ja sen sijaan alettiin tuottaa 1980-luvulle sijoittuvaa uutta sarjaa Narcos: Mexico. Suomessa Nelonen ja Ruutu alkoivat esittää sarjaa 8. tammikuuta 2020. == Juoni == Narcos pohjautuu tosielämän kertomukseen huumekartellien levittäytymisestä ja kasvusta maailmanlaajuiseen toimintaan, sekä viranomaisten pyrkimyksistä estää kyseisten järjestöjen toiminta, joka johtaa verisiin konflikteihin viranomaisten ja kartellien välillä. Sarja keskittyy pahamaineiseen huumeparoni Pablo Escobariin (Wagner Moura), sekä DEA-agentti Steve Murphyyn (Boyd Holbrook), joka on lähetetty Kolumbiaan kiinniottamaan tai tarvittaessa likvidoimaan Escobar. == Rooleissa == ==Tuotantokaudet== == Lähteet == == Aiheesta muualla == * Ohjelman verkkosivu * Luokka:2010-luvun yhdysvaltalaiset rikossarjat Luokka:Netflix-alkuperäissarjat
Miroslav Poljak

Miroslav Poljak (, 3. syyskuuta 1944 Zagreb, Kroatian KT – 2. marraskuuta 2015 Zagreb, Kroatia) oli jugoslavialainen vesipalloilija ja olympiavoittaja. Poljak voitti Jugoslavian maajoukkueessa olympiakultaa Méxicossa 1968.Olympics at Sports-Reference Poljak kuoli Zagrebissa sairastettuaan pitkään 71-vuotiaana 2. marraskuuta 2015.http://www.vecernji.hr/vaterpolo/umro-zlatni- olimpijac-i-jedan-od-najboljih-vaterpolista-miroslav-poljak-1034881 == Lähteet == * Miroslav Poljak Bio, Stats and Results Olympics at Sports-Reference.com === Viitteet === Luokka:Jugoslavialaiset vesipalloilijat Luokka:Jugoslavialaiset olympiavoittajat Luokka:Vuonna 1944 syntyneet Luokka:Vuonna 2015 kuolleet